Rapport – hier "blok" ek!
Alhoewel ekself nie meer kinders op skool het nie, het ek wel 'n kleinkind op skool. Maar hierdie rapporte is deesdae vir my netso nikseggend soos 'n stuk toiletpapier wat mens, jy weet waar deurtrek.
Ek kyk eerste na my liefste Laan Paan se punte, sjoe Lanie, maar jy is slimmer as slim, ek is so trots op jou as jy so aanhou gaan jy beslis nes jou geliefde tannie ook jou Veearts wees, 'n realiteit kan maak.
Maar dan, ja maar, sodra ek daai grd 2 rapportjie van nader beskou dan kom die rooiligte in alle kleure van rooi by my op.
In my dae was 'n goeie grd gemiddeld so tussen 55% en 65% per vak. Ons was gemeet deur ons ouers aan DAAI gemiddeld oor waar ons nou eintlik lê. So was dit ook met my kinders, wat nou vroeg in die dertig en laat twintigs is.
Ek sien die graad gemiddeld op daai rapportjie is nie vir een vak onder 'n 6 nie, 7 is die beste – julle is 'n klomp slim kindertjies in hierdie staatskool dink in my stilligheid. Hoe meer ek dink, hoe meer wonder ek, genade as ek die kindertjies so uitkyk op skool funksies ens, dan lyk dit werklik nie vir my of die skool vol geniale kindertjies is nie, inteendeel almal lyk maar redelik gemiddeld. En ek wonder hoe dan nou???
Is die skool standaard dan van so aard dat elke moontlike kindjie in die skool 'n A+ student is, of is die kirikulum waarop die kinders huidiglik is, bedoel vir lek en plak en basta met die res.
Dit maak my benoud, dit laat my glo dat ons stuur 'n klomp mense die toekoms in, wat nie werklik toegerus is vir Tersiëre Onderrig nie.
My realiteit sê vir my dit is onmoontlik vir een skool om so baie slim kinders te hê, en ek moet ongelukkig dink dat die standaarde is in so mate verlaag om 'n hele demografie van 'n omgewing se kinders te help om deur hul skoolloopbaan te kom, ongeag die latere prys wat hulle dalk gaan betaal.
Sjoe, my liefste LAAN PAAN jy bly slim vir my, maar gaan jy dit in jou hê om vir 8jr op Universiteit te wees en te vergeet van enige tipe sosiale lewe in daai tyd? Net om aan die einde van daai 8 jr te kan sê: GELUK BSC-VEEARTSENY/MIKROBIOLOGIE – want vanwaar ek staan lyk dit of die huidige kurikulum kinders dom maak, jammer om dit te moet sê my liefste blou-oog, jammer om dit te sê. DAAR WAG BAIE "KNIEG" WERK VIR MY want ek weet hoe graag jy nes jou tannie, tog net 'n diere dokter wil word – sonder dat dit nodig is dat jy na 'n privaat skool te moet gaan vir daai voorreg.
10 thoughts on "Rapport"
Desember 6, 2016 at 4:28 nm
Ouma, ja, daar wag vir jou baie ure se harde werk voor. En bid. Ek sien hoe my dogters, twee van hulle met kinders op skool, van graad een af smiddae sit en help. En leer. Selfs in die oggende oppad skool toe. Vir my voel dit te veel te gou, maar soos jy sê, anders gaan die standaarde mos verlaag.
Desember 7, 2016 at 7:45 vm
Wel vlg my beskeie mening is die standaarde reeds baie laag, as ek so na die grd gemiddeld kyk, so hoë grd gemiddeld dui net op een ding, die werk wat die kinders doen is hopeloos te maklik.
Ek het na my kinders se grd 2 rapportjies gaan kyk en dit vergelyk, beide van hulle se grd gemiddeld was maar redelik middelmatig – ek het my eie kinders daaraan gemeet om te kyk hoe hulle met hul maaitjies vergelyk, maar as ek so na Lainey se rapportjie kyk is almal so te sê ver bo gemiddeld en in sommige gevalle so te sê 100% slim kindertjies. Dit lyk nie reg vir my nie??? Dit is of 'n skool met abnormale slim kinders of dit is 'n kirikulum wat daarop dui dat die standaard wat gehandhaaf word hopeloos te laag is. Ek hoop maar vir die 1ste.
Desember 6, 2016 at 6:25 nm
Oeps … ek kwel my nou meer oor die ouma as die kindjie.
Desember 6, 2016 at 7:01 nm
Hoe dan so? Het jy jong kinders op skool, weet jy hoe die standaard wat gehandhaaf word lyk? EK WEET NIE HOE OM SO KINDJIE TE MEET NIE – gelukkig is ek net die ouma die pa was darem self in die onderwys en hy sal maar moet besluit of hy bekommerd is! 😉
Desember 7, 2016 at 6:40 nm
Ek het bai9e jare skool gehou en daar is gronde vir jou bekommernis maar vandag se kinders kry 'n paar vaardighede wat mens hoop vir die toekoms gee.
Desember 7, 2016 at 6:50 nm
Dankie vir die gerusstelling… maar ai, hoe sien mens of jou kleinkind op standaard is as almal se gemiddelde so baie hoog is?
Desember 7, 2016 at 6:59 nm
Mens moet dalk nie jou kind met ander vergelyk nie?
Desember 6, 2016 at 10:03 nm
Ek dink kinders se skoolprestasie het nie vreeslik baie met hulle uiteindelike lewensgeluk of sukses te doene nie – om 'n gelukkige gebalanseerde oopkopking groot te maak is in die ouers en familie (ouma kan defnitief help) se hande, nie die skool s'n nie. Die video het my baie laat wonder oor skoolstelsels die wereld deur: https://www.youtube.com/watch?v=zDZFcDGpL4U
Desember 7, 2016 at 7:26 vm
Ek stem een honderd persent saam, maar skool is ongelukkig deel van hul toekomstige fondasie in hul lewens en daarom glo ek kinders moet 'n spesifieke standaard handhaaf en moet hulself aan ietts kan meet. As jy eendag 'n spesifieke "iets" wil wees, soos my dogter vanaf grd R, wat voor horde mense gesê het al wat sy wil wees is 'n ou Veearts – en toe is sy op die einde net 'n ou Veearts – dit dra soveel by tot haar huidige gelukkig wees, want sy weet waarvoor sy gewerk het en dat sy die vrugte daarvan gepluk het. Wat my bekommer is gaan kinders, wat soos sy gedroom, het wel toegerus wees om hul drome te bewaarheid? Geluk word beslis nie aan skoolastiese prestasie gemeet nie, maar daarsonder is jy ook op die einde voor menigte toe deure as volwassene.
Desember 7, 2016 at 7:07 nm
Rondomtalie, dit gaan nie oor kinders vergelyk nie, maar wel oor waaraan meet mens dan kinders as jy dit nie aan 'n grd gemiddeld kan doen nie? Dit is mos nog altyd die eintlike manier sonder "meet" om te sien of jou eie nie dalk met iets sukkel en waaraan aandag gegee moet word!